Падыйшоў ужо час вяртацца на начлег, але і тут Бог прыгатаваў для нас нешта незвычайнае. Справа ў тым, што падчас планавання маршруту не апынулася магчымасці наведаць вёску Лучай, што вельмі нас засмуціла. Але падчас вяртання ў Паставы на аўтобусе, дабразычлівы кіроўца спыніўся каля касцёла ў гэтай вёсцы і даў нам час наведаць яго! Вярнуліся мы вельмі радасныя і ўдзячныя, смачна павячэралі і правялі вельмі вясёлае вогнішча! Кожны скончыў гэты дзень з асаблівымі думкамі, разважаннямі, высновамі.